**Veniţi sub steagu' însângerat**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Veniţi sub steagu' însângerat!

Veniţi sub steagu' însângerat

Al Domnului Isus Hristos,

Căci pe pământ, aruncat jos

Vrăjmaşul crunt s-a-nfuriat,

El ca un leu acum răcneşte

Şi caută, pe cin’ să-nghită

Lucrarea spre-a fi nimicită,

Şi-n mare grabă se zoreşte!

Veniţi sub steagu' însângerat

Al Celui ce-a fost răstignit

Căci la Calvar, El S-a jertfit

Spre-a ne salva din păcat,

Şi a ne da sfânta mântuire

Prin dragostea neprihănită

Ce-n cer ne-a fost hărăzită

În cea mai scumpă izbăvire!

Veniţi sub steagu' însângerat

Ce peste veacuri a fost dus

De-urmaşii vrednici lui Isus,

Ce-n prigoniri sus l-au purtat

Să-l vadă toţi cei păcătoşi

Spre a se-ntoarce la credinţă

Smeriţi şi-n sfântă pocăinţă,

Spre slava-I sfântă, glorioşi!

Flavius Laurian Duverna